Χρεόγραφο

Στα χρηματοοικονομικά, χρεόγραφο είναι ένα επενδυτικό διαπραγματεύσιμο προϊόν που εκδίδεται από μια κυβέρνηση, μια εταιρεία ή κάποιο άλλο οργανισμό και αποτελεί αποδεικτικό χρέους ή δικαίωμα σε διανεμόμενα κέρδη.

Στα χρεόγραφα περιλαμβάνονται τα εξής:

 ομολογίες,
 ομόλογα τραπεζών,
 έντοκα γραμμάτια του Ελληνικού Δημοσίου,
 μερίδια αμοιβαίων κεφαλαίων,
 προθεσμιακά συμβόλαια (forwards),
 συμβόλαια μελλοντικής εκπλήρωσης (futures),
 συμβόλαια δικαιωμάτων προαίρεσης,
 παραστατικά απόκτησης μετοχών (warrants),
 μετοχές και
 άλλα προϊόντα που μπορούν να είναι προιόν διαπραγμάτευσης στη χρηματοπιστωτική αγορά.

Λογιστική 
Τα χρεόγραφα στη λογιστική, είναι οι μετοχές που έχει μια επιχείρηση στο χαρτοφυλάκιο της με σκοπό τη σύντομη διάθεση τους.

Χρηματοοικονομική 
Τα χρηματοοικονομικά προϊόντα μπορούν να διακριθούν σε:

 χρεόγραφα (π.χ. τραπεζογραμμάτια, ομόλογα και εγγυημένες ομολογίες χρέους)
 αξιόγραφα (π.χ. κοινές μετοχές)
 παράγωγα (π.χ. προθεσμιακά συμβόλαια, συμβόλαια μελλοντικής εκπλήρωσης, δικαιώματα προαίρεσης και συμβάσεις ανταλλαγής)

Παραπομπές 

 
Τραπεζικό Δίκαιο